Diari Oficial de la Generalitat Valenciana


Sumari del DOGV 7934, del 12-12-2016 (2016/8986)

Notificació de la sentència dictada en el procediment ordinari número 1128/2014.
--------------------------------------------------------------------------------

### Dades del document

Número de DOGV
:   7934

Data del DOGV
:   12-12-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/8986


Organisme emissor
:   Jutjat de Primera Instància Número 4 d'Elx

Tipus de document
:   Edicte

Notificació de la sentència dictada en el procediment ordinari número 1128/2014. [2016/8986]  
Judici: Procediment ordinari número 001128/2014.  
Part demandant: Toyota Kreditbank, GmbH.  
Part demandada: Grupo Inter Gesaco, SA, Juan Tejada Baena, Luis Javier Álvarez Heres i María Moreno Márquez.  
Sobre: ordinaris.  
En el judici a què es fa referència s'ha dictat la resolució que té el text que, literalment, és com segueix:  
  
«Sentència número 197/2016  
Elx, 23 de setembre de 2016  
Rocío Fons Tomás, magistrada jutgessa del Jutjat de Primera Instància número 4 d'Elx, he vist les actuacions de judici ordinari per a reclamar una quantitat tramitades en aquest jutjat amb el número 1128/2014, en virtut de la demanda interposada per Toyota Kreditbank, GmbH, representada per la procuradora la senyora Tormo Moratalla i assistida pel lletrat el senyor García García, contra Grupo Inter Gesaco, SA, Juan Tejada Baena i María Moreno Márquez, els tres en rebel·lia, i Luis Javier Álvarez Heres, representat per la procuradora la senyora Orts Mogica i assistit per la lletrada la senyora Brotons Mira.  
  
Dispositiva  
Estime en part la demanda interposada per la procuradora la senyora Tormo Moratalla, en nom i representació de Toyota Kreditbank, GmbH, contra Grupo Inter Gesaco, SA, Juan Tejada Baena, Luis Javier Álvarez Heres i María Moreno Márquez.  
1. Condemne Grupo Inter Gesaco, SA, Juan Tejada Baena i María Moreno Márquez a pagar solidàriament a la part actora la suma de deu mil cent huitanta-sis euros amb quatre cèntims (10.186,04 ?), més els interessos de demora al tipus pactat des de la interposició de la demanda.  
2. Declare nul·la i considere no posada la clàusula d'interés de demora del contracte d'arrendament financer subscrit per les parts litigants el 25 de novembre de 2008, 63385-LE-1, en relació amb Luis Javier Álvarez Heres, i condemne aquest darrer a pagar a la part actora solidàriament amb els altres demandats la suma de set mil dos-cents seixanta-cinc euros amb noranta-dos cèntims (7.265,92 ?), sense l'abonament d'interessos de demora.  
3. Tot això sense la imposició de les costes a cap de les parts. Cada una d'aquestes ha d'assumir les generades a instàncies seues i les comunes a mitges.  
Contra aquesta sentència es pot interposar un recurs d'apel·lació dins del termini de 20 dies comptadors des de l'endemà que es notifique. El recurrent ha de constituir un dipòsit en el compte de dipòsits i consignacions d'aquest jutjat, requisit que ha d'acreditar el recurrent i sense el qual no s'admetrà a tràmit.  
Aquesta és la meua sentència, que pronuncie, mane i firme.  
Publicació. A continuació la resolució precedent fou llegida i publicada mentre celebrava audiència pública en el dia de la seua data la magistrada jutgessa que la va dictar.»  
Diligència. Seguidament es porta a terme la notificació de la resolució anterior. En done fe.  
Atés que es desconeix el domicili o la residència actuals de la part demandada, mitjançant la provisió de la data, el jutge, de conformitat amb el que disposen els articles 156.4 i 164 de la Llei 1/2000, d'enjudiciament civil, ha ordenat la publicació d'aquest edicte en el Diari Oficial de la Generalitat Valenciana, per a portar a efecte la diligència de notificació de sentència.  
  
Elx, 8 de novembre de 2016.- La secretària judicial: Margarita Requena Pleguezuelos.